**ИЗВЕСТУВАЊЕ**

**за одржување на јавна расправа и достапност на документи “Рамка за управување со животна средина и социјални прашања” и “Рамка на политиката за раселување”**

**за Проект за локални патишта за поврзување во РСМ**

Министерството за транспорт и врски преку Владата на РСМ аплицираше во Светска Банка за добивање на финансиски средства со цел подобрување на локалната патна инфраструктура во државата. Реализацијата на проектот ќе обезбеди поттикнување на економскиот развој и рамномерниот регионален развој, а истовремено ќе ја подобри и безбедноста во сообраќајот.

 Со цел навремено идентификување на можни негативни влијанија врз животната средина и социјалните аспекти од реализирање на проектните активностиво рамките на Проектот за локални патишта за поврзување и вклучување на засегнатите страни се изработија следните документи:

* “Рамка за управување со животна средина и социјални прашања”
* “Рамка за политиката за раселување“
* “План за вклучување на засегнати страни”
* “Акционен План за реализација на мерки за животна средина и социјални аспекти во рамки на Проектот за локални патишта за поврзување во РСМ”

Документите беа подготвени во согласност со националното законодавство и барањата на Светска Банка.

Документите се ставени на јавен увид на веб страната на Министерството за транспорт и врски (<http://www.mtc.gov.mk>) а исто така печатена копија ќе може да се види во Министерство за транспорт и врски на РНМ.

Вашите коментари може да ги доставите во рок од 14 дена од поставување на документите на веб страна до Г-ѓа Харита Пандовска на следната е-mail адреса: harita.pandovska@mtc.gov.mk или во печатена форма да ги испратите на следната адреса: Министерство за транспорт и врски на Република Северна Македонија, Даме Груев бр. 6 , 1000 Скопје.

**Презентирање на главните наоди од подготвените документи ќе се одржи на јавна расправа во просториите на Министерството за транспорт и врски на ден 11.11.2019 во 14.30 часот.** Записник од јавната расправа ќе биде испратен до сите заинтересирани кои доставиле коментари преку нивните контакти (доставените е-mail адреси/поштенски адреси).

Дополнително, во текот на следната недела ќе бидат ставени на јавен увид (на страната на МТВ и соодветната општина) и документи поврзани со одредени општински проекти:

* “План за управување со животната средина и социјалните аспекти за Проект за реконструкција на улици во село Двориште, Општина Берово;
* “План за управување со животната средина и социјалните аспекти за Проект за реконструкција на улица Христијан Тодоровски Карпош во село Чешиново, Општина Чешиново-Облешево.
* “Листа за проверка со План за управување со животната средина и социјалните аспекти за Проект за рехабилитација на постоечки пат и пешачка патека од месноста Порта до месноста Мечкин Камен во Оштина Крушево”;
* “Листа за проверка со План за управување со животната средина и социјалните аспекти за Проект за рехабилитација на бул. Теодосија Паунов во град Кочани, Општина Кочани”;

**Јавните расправи ќе се одржат во период 12.11.2019 до 15.11.2019, а посебни известувања ќе бидат јавно достапни (на web страната на Министерство за транспорт и врски и општината) со информација за местото и времето на одржување на јавните расправи.**

Министерството за транспорт и врски ги повикува сите заинтересирани страни, институции и поединци да присуствуваат на јавната расправа за рамковните документи за проектот, но исто така и на јавните расправи во соодветните општини и да ги дадат своите коментари и забелешки на подготвените документи.

**Министерството за транспорт и врски**

**Република Северна Македонија**